钦定古今图书集成/方舆汇编/职方典/第1257卷 > 常德府公署考 府志
## 钦定古今图书集成/方舆汇编/职方典/第1257卷 > 常德府公署考 府志

本府

常德府治　在城中珠履坊，相传楚春申君黄歇馆客之所。元以前载籍无考。明洪武甲辰年，权知府事马汝舟始建正堂三间，前为露台，为甬道，为仪门，两旁为廊，东为吏、户、礼房，西为兵、刑、工房。正堂后为燕堂一间，翼以左右厢房各二间。仪门前为谯楼五间，上有铜壶，以正时刻不差，俗谓“常德更鼓澧州春” 以此。今不存。谯楼之前百馀步，为大门三间，距正堂偏东。俗谓春申君墓在谯楼下，故不欲由之。永乐十八年，知府应履平增建正堂五间，扁曰“黄堂。” 后堂三间，戒石亭一座，仪门三间，土地祠一间，东西榜房四十二间。天顺三年，知府朱缙重修。成化七年，知府杨宣因其圮坏，正堂、后堂、谯楼俱加修葺。又建架阁库三间，常阜库十间，吏舍三十六间。弘治十二年，知府杨瑛辟后堂东厢房之地，建轩三间，扁曰“白鹤轩。” 正德二年，知府王莹于谯楼外改建清军厅一所，管粮厅一所，理刑厅一所，各三间，门楼各一座。正德四年，同知何应湖、通判蔡琳、推官杨节各加修饰。正德十二年，知府陈希文重新前后堂及扁“廉惠” 二字于楣。嘉靖六年，知府方仕以关防不密，募工鼎筑垣墙，计周围二百九十三丈，高一丈二尺五寸，厚五尺馀，结架覆瓦，规制严整，吏治以饬。嘉靖九年，知府赵永淳再修大门、谯楼。嘉靖十二年，同知李经等辟谯楼之旁以出入，又建清军、管粮二厅于左右，改移大门稍西。十六年夏，知府陆垹用郡议，复由旧路堙其旁，并拆去大门，建棹楔一座，扁曰“楚西名郡。” 隆庆六年，知府樊垣鼎建正堂，扁曰“明新堂。” 万历二十一年，知府谢裘增置谯楼三层，正中而恢拓之，徙棹楔仪门内。万历三十七年，知府刘一全建谯楼太昂，仍二层。旧制，谯楼外置屏墙，一由左辟一门，徙置棹楔于屏外，扁曰“三楚” ，名“邦仪门。” 内重建戒石亭一座，于屏墙左置申明亭，右置旌善亭。崇祯三年，知府郑时举以谯楼于府治不利，尽行拆卸，伤毁数人。即于谯楼基上建头门三间，于头门左前立小谯楼一座，将旧谯楼移于府东城上，名曰“调元楼。” 嗣后兵燹频集，府治颓败，莫能修葺。

皇清顺治四年，初入版图。头门内外，兵民杂居十一。

年，知府高明重修府二堂，建川堂。过道东，建吏、户、粮、礼四房，左右墙垣。修白鹤池，为联樨大社以课士。十六年，知府王来庆鼎修府头门，建寅宾馆，西建兵、刑、工等房。康熙七年，知府胡向华重修府大堂。八年鼎建抱厅三间，题其扁曰“师帅堂” ，重修二堂，扁曰“寅恭堂” ，重修三堂。白鹤池大厅厅旁鼎建一轩。头门外旧有屏墙，因出入侧行。于七年鼎建牌坊一座，出入始行中道。扁曰“三楚名邦、旬宣重地。” 修府土地祠。府治焕新，洵为一郡具瞻云。

同知廨　在正堂左。有前后堂及厢房门楼。明永乐初，同知董翥建。嘉靖十二年，同知李经辟谯楼之旁以出入，又建“清军厅。” 万历间，同知钱梦松、天启间，同知张梦时次第修理。

皇清康熙七年，同知孔斯和鼎建头二门，屏墙更易。

旧基《规式》并建东厅一所，凡交代桃源县修理。通判廨　在正堂右，有前、后堂及厢房门楼。永乐间通判陈志明建。弘治间通判姚纶、万历间通判邬鼎龙重建。

皇清顺治十三年，通判张道澄；康熙二年通判王兴。

禹次第修建。凡交代龙阳县修理。

推官廨　在正堂左，有前后堂及厢房门楼。明

“永乐间，推官陈向丹建。正德四年推官周宣重修。万历间推官智几先、天启间推官孟绍祖，崇祯辛未年推官陈之龙鼎新重修。崇祯九年，推官陈景颐复修。” 历来次第修补者不一。

皇清顺治十六年，推官杨于先于本厅头门左建《文》。

昌阁一座康熙四年，推官潘滋树建。本厅正堂，凡交代沅江县修理。今裁。

经历司　在府堂左。成化七年知县杨宣建。知事廨　，在经历廨前。

照磨所　在府堂右，知府杨宣建。

司狱司　在府堂东南隅。厅三间，门房六间。布政分司　，在府西二百步。正统初建。成化七年，知府杨宣重建。正堂五间，扁曰“紫微。” 分署后堂三间，左右厢房八间，仪门、大门各三，庖湢之所俱备。左坊曰澄清湖北。右坊曰保障楚西原有分守、巡、兵备三司，规制皆同。今废二，止存其一。

按察分司　在府东二十步。明洪武初，知府张子俊建。成化七年，杨宣重建。正堂五间，扁曰“肃清。” 穿堂一间，翼以左右厢房。后堂三间及庖湢之所。仪门三间。正德十三年，吴都御史廷举于两旁种植树木。嘉靖十二年，同知李经等因大门逼近街市，缩地五丈为大门二。门左右建耳房各三间，规制可观。凡察院巡方及提学考校，俱在其内，但临时易门额耳。今废。

行司　，在府西半里，原系废郡王府地，故今惟瓦砾枳棘而巳。

本朝定鼎，修为行司祇供往来行旌，每于学使者科

岁考试，俱于龙阳搭场。知府有地方专责，不敢出疆，辄以推官送考，殊失提调责任。知府胡向华于康熙七年将行司右侧拓出空隙之地百十馀丈，周回筑砌墙垣，防护严密。中建一堂，扁曰“藻鉴。” 堂内有寝室及侍役供馔等房。屏墙牌坊，点名坐厅，庭墀甬道，规制井然。

南察院行司　在府西门外一里。原因藩封在城内，上下往来，行旌入城，必谒王晋，见羁迟不便，乃设建行司于城外。其规模制度，皆与城内分司体统相一。后因兵燹荡废，其址尚存。公馆　在府西一百步，明成化七年，知府杨宣建。

新兴馆　在府东北八十里绂紫山之东。旧路由武陵之安乡，苦于无馆，糓所唯寄宿菩提寺及民家。嘉靖十年，知府赵永淳奉巡抚朱都御史廷声檄，于适中处所建馆，往来甚便。今废。税课司　在府西。权知府事马汝舟建。成化七年知府杨宣建。弘治元年奉旨裁革，久废。九潭湖河泊所　在府东二里。明洪武初建，今废。

递运所　在府东二里。明洪武初建，久废。新店递运所　在府西南二百二十里。明成化七年，巡抚吴都御史琛临府，看得桃源县抵辰州府四百馀里五站之地，夫马应付甚难，奏请添设递运所于新店驿，议行守巡道各发徒夫若干名，及拨附近县分人夫马匹协济。奉檄建正厅三间，大门三间，及左右厢房，以为馆谷之所。

阴阳学　“在府西半里。明洪武十七年建，今废。” 医学　在府西二十步。明洪武十七年建，今废。

皇清康熙七年，知府胡向《华清》出。

预备仓　在府西一里。旧有仓八所。明成化间，积谷一十一万八千七百馀石，米二千八百三十馀石，赈济有备。嘉靖五年，知府方仕积谷四万八百石。岁荒即发以赈穷民。迨后谷费尽，而仓基废矣。

僧纲司　在大善寺内

道纪司　，在天庆观内。

惠民药局　“在府西二十步，明洪武初建，今废。” 武陵县治　在府西南半里庆丰坊内。明洪武甲辰年知县张子源建正堂五间，幕厅三间，仪门三间。“宣德八年毁于火，知县燕善重修。又增立左右厢房各二间，东西六房十间，架阁库三间。成化八年知县徐必敩暨县丞源政重修。弘治十三年知县应能因厅宇圮坏，且” 县门逼近城间，乃缩地丈馀，为县正门三间，仪门三间，改建正堂五间，扁曰“爱养斯民” ；后堂三间，扁曰“涵春戒” 石亭一座，土地祠一所，库房三间，承发司二间，狱房十三间。旧在县外，难于防范，今迁于内。榜房二十间，外立旌善、申明二亭各一间。嘉靖十年，知县马负图重修。万历九年，洪有福建谯楼于县左。天启甲子年，知县邹毓祚重修，改“东壁馆” 以课士。迁谯楼于城上，内砌石基。崇祯

四年，知县宋学显重修大堂，再建谯楼。崇祯十年，知县徐灏复修前后衙舍，重葺“寅宾馆” 等舍。后以兵燹，县治毁尽，止存大堂数椽。

皇清康熙七年，知县黎上材尽行创造大门、仪门正

堂各三间，堂两翼建官库一间，布甃固垣。建廒廥二十间，于县治东仪门外建寅宾馆、土地祠、皂快班房二门左建吏、户、礼等房七间，右建兵、刑、工等房七间。内穿堂、教子堂上下官房共计三十馀间。白度维新，焕然观美矣。

典史廨　在仪门左，吏舍二十五间。

预备仓　三所一在县南八十里，一在县北六十里，一在县西一百步，俱弘治九年知县应能建。后二所俱废，其县西一所并为“庆丰仓。” 便民仓　在县西二百步，今废。

《义囤　》明弘治九年，知县应能令通县四十一村，每村各立一囤，积谷以贷贫民及贷无谷种者。其时每年积谷五千馀石，米若干，今则并其囤废矣。

养济院　旧在河街，明弘治十年，其地为人所佃，县令应能乃移于县北郡厉坛畔。

外州县

桃源县治　在居正街。明洪武二年，摄县事主簿曹简始建正堂三间，幕厅三间，六房十二间，戒石亭一座，大门三间，谯楼三间。正统九年圮坏，县丞余旭修增建后堂三间，库房一间。天顺五年，县丞罗益改建正厅五间，增建抱厅三间，仪门三间，土地祠一间，狱房六间；大门外建旌善、申明亭各一间。弘治五年知县朱谷，十四年署印知事林世襟，正德十一年知县高昂，各因废修建。嘉靖七年，黄翔凤以知县事增修承发铺长架阁粮房。仪门外建桃源县坊，筑垣覆瓦。二十五年，知县吴琰重建谯楼，砌石基，主簿胥庆捐俸修饰。三十二年，陈坦去“桃源县坊。” 四十年知县郑延年重建公廨。隆庆五年知县张植鼎建后楼。万历三年，知县花必芳重建仪门。六年，知县郑天柱于仪门外建“寅宾馆” 三间。崇祯十五年，知县杨兆雷建后堂三间。

皇清顺治初年，内外如故。嗣以寇兵焚毁，止存后堂。

一层。十五年，知县郝宗复易民居三间，架立堂基。康熙三年，知县陈洪范移前架为鼓楼，覆瓦砌墙，新建正堂三间，穿堂一层，后楼三间，前后耳房十二间；六房仪门、鹭鹚门，重修三堂，焕然一新。

县丞廨　在县堂左，今无。

主簿廨　在县堂右，久废。

典史廨　在县丞廨前

布政分司　在县东半里。明景泰初建。成化九年，知县赵儒修正堂、后堂各三间，左右翼以厢房、仪门、大门各三间。今废。

按察分司　在县东二十步许。明洪武九年，知县徐天驿建。成化七年知县潘贤修正堂、后堂各五间，左右翼以厢房、仪门、大门各三间，今废。本府馆　在县西二百步。明景泰初建，今废。白马渡巡检司　，在县南二十五里。旧在县治北一百里高都村。明洪武二十年改迁后眷村，名“苏溪巡检司。” 二十五年迁此，更今名。嘉靖四十二年，分巡道胡直以新店、安化界贼作，移南六十里，后废。

高都巡检司　在县南一百三十里。与驿同处，今裁。

阴阳学　“在县东” ，今废。

医学　在县东今废

僧会司　在劝善寺内

道会司　在真源观内

预备仓　二所在县南四里者一，在县东者一，今俱废。

养济院　在县南半里

龙阳县治　，居南街中。明洪武甲辰年，知州段旻重创于旧址，后改为县。宣德七年，知县范再昌建正堂三间，后堂三间，幕厅三间。天顺六年，知县李泰重修。成化六年，知县李森重建正堂、后堂、厢房及增建六房八间，架阁库二间，戒石亭一座，仪门三间，大门三间，狱房三间，左旌善，右申明亭各一间。弘治三年，知县周泰再修。嘉靖十三年，知县薛炳重修，及增建仪门、架阁库各一间，又建“板籍楼三间，以贮各年军尺籍册。” 万历三十六年，知县陈贤才再行修建。四十二年夏之时，重修县治。天启元年，吕梦阳于二思堂左建书厅三间。七年，王国光再加修葺。崇祯壬申，知县刘光裕复行重修。庚辰，知县吴孩存重建大堂五间，抱庭一间，二思堂三间，“左吏户。”

礼房各三间，右兵、刑、工房各三间。

皇清顺治十年，冒正崇建鼓楼一座，县治更行修理。

康熙三年，张若缄于后堂右建“灵官庙” 三间；“县丞廨　” 在县堂左，今裁。

主簿廨　在县堂右，久废。

典史廨　在仪门左

皇清康熙六年，火。康熙十年，典史徐允祯鼎建厅堂。

三间，额之曰“芙蓉堂。” 又建穿堂一间，后衙三间，左右翼以厢房。大门一座，灵官祠一座，扁曰“五灵一贯。”

布政分司　在县西一百八十步。明正统七年，知县李昂建。立正堂三间，穿堂一间，左右翼以厢房；后堂三间，仪门三间，大门三间。成化八年，知县李森重建。嘉靖十三年，知县薛炳重修，今废。

按察分司　在县西二百步。明洪武二年，知州段旻建正堂三间。成化八年，知县李森重建。嘉靖十三年，知县薛炳重修及增建。后官厅三间。兵燹后，废兴不一。

皇清康熙十九年，知县李滋奇鼎建大堂三间、穿堂。

一间，后堂三间，左右翼以厢房。仪门一间，大门三间，周围环墙，并为各上司行署。

府馆　在县西南半里。明成化二年，知县李泰建，十二年重建。嘉靖十三年知县薛炳重修，今废。

龙潭行署二所　明万历戊午年，知县王淦、沐鼎建。每署大堂三间，卷篷一间、穿堂一间、后堂三间、书吏房六间，屏墙一座，四围墙垣俱存。后因历经兵火毁焚，其址犹存。

守备府　在赤山南嘴。崇祯十四年辛巳，因临武蓝山大盗倚湖掳劫，剿擒后，即设守备一员驻扎，因建府于此。今废。

兴屯署　在按察分司右横街。

皇清康熙己酉，知县张允先建，即明时府馆旧基，今

废

鼎口巡检司　在县江北一百二十里。明洪武八年创建，今亦废。

上小江巡检司　在县西北四十里。明洪武初年建，与武陵接壤。其水从大江分一旁支流，至花子口，达荆、澧等处，故设巡检。

《皇清》已经裁革。

县税课局　在县东。明洪武初建，久废。

胡家村税课局　在县西十里。明洪武间建，久废。

阴阳学　在县前

医学　在县后

僧会司　在净照寺内

道会司　，在景星观内。

便民仓　在县北湖岸

预备仓　二所一在县南二里，一在县北一里。惠明药局　在医学内，今废。

养济院　在县东关外符家巷。

沅江县治　，居石溪湖北。明洪武二年，知县钱文英建，北向。景泰二年，知县张绅改南向。建正堂三间，幕厅三间，谯楼三间，仪门三间，大门一间，六房八间。成化间，知县范玨重修。弘治间，知县冯钢增建。戒石亭井、旌善、“申明亭。” 历后递有修葺。

皇清康熙间，知县成明瑞时加修葺云。

典史廨　在仪门前

布政分司　在县南六十步。久废。

按察分司　去县西八十步。旧儒学前，今废。府馆　在县西。成化间，知县范玨重修。

沅江湖河泊所　，在县东一百步，洪武十四年建。

阴阳学　在县东

医学　在县南

预备仓　在县东北

便民仓　在县北湖岸